Илһам Шакиров, Габдулла Рәхимкулов, Хәйдәр Бигичев ни өчен җырчы Рәниф Вахитовны үз иткәннәр? (ВИДЕО)

	GONGTV спорт һәм музыка каналында чыгучы “Йолдызлы алачык” тапшыруы тамашачыларны уникаль артистлар белән таныштыра. Профессиональ җырчы, авыр опера партияләрен дә оста итеп башкаручы Рәниф Вахитовның ни өчен эстрадага өстенлек бирүен яңа чыгарылышта белербез.	 Алып баручы Артём Пискунов Рәниф әфәнденең ничек бер елда өч уку йортында укып караганын, аны Илһам Шакиров, Габдулла Рәхимкулов, Флюрә Сөләйманова, Хәйдәр Бигичев кебек олпат җырчылар белән сәхнә сукмаклары ничек кисештергәнен һәм чуваш телендә күпме җыр башкарганын белешәчәк. Казанда музыкаль театр булдыру теләге белән янып йөргән Рәниф Вахитов белән тапшыру сезнең игътибарга. Һәр якшәмбе, кичке сигездә GONGTV спорт һәм музыка каналы “Йолдызлы алачык” тапшыруында сезне өр-яңа клиплар, четерекле сораулар һәм пәрдә артындагы кадрлар белән беренче булып таныштыра.      
	Гөлшат МИНГАЗИЗОВА	
Gong-TV

	№ --- | 10.05.2017	


